[{"text_idx": "#000002", "text": "Ymddangosodd Bryngarw gyntaf yng nghofnodion tir 1569 a chredir i\u2019r Plas gael ei adeiladu yng nghanol y 1700au gan deulu Popkin o Forgannwg. Agorwyd Bryngarw yn swyddogol i\u2019r cyhoedd fel parc gwledig ym mis Mai 1986. Ers hynny mae wedi ennill llawer o anrhydeddau gan gynnwys statws y Faner Werdd a Threftadaeth Werdd, gan ei gydnabod fel un o fannau gwyrdd gorau\u2019r DU."}, {"text_idx": "#000003", "text": "Gyda dros 100 erw o ddolydd, gerddi a choetiroedd aeddfed, mae Parc Gwledig Bryngarw yn lle diddorol i ymweld ag ef"}, {"text_idx": "#000004", "text": "Gall ymwelwyr fwynhau tawelwch blodeuol yr Ardd Ddwyreiniol; cerdded drwy goedwigoedd a\u0302 charped o glychau\u2019r gog dan draed; cerdded ar hyd glannau Afon Garw yn chwilio am Fronwen y Dw\u0302r a Glas y Dorlan; gan wylio plant yn mwynhau\u2019r iard chwarae gyda\u2019i sleid tw\u0302r enwog ac offer chwarae hygyrch."}, {"text_idx": "#000005", "text": "Mae\u2019r Parc yn denu dros 240,000 o ymwelwyr y flwyddyn."}, {"text_idx": "#000006", "text": "Mae Ty Bryngarw yn un o\u2019r lleoliadau mwyaf poblogaidd i briodi ynddo yn ne Cymru, ym Mharc Gwledig Bryngarw. Mae ar gael i\u2019w archebu yn arbennig ar gyfer dathliadau, ac mae wedi\u2019i drwyddedu ar gyfer seremoni\u0308au sifil."}, {"text_idx": "#000007", "text": "Gall Ystafelloedd Treharne, sydd wedi\u2019u lleoli yn y prif adeilad, ddal hyd at 110 o westeion, a gall y babell anhygoel gynnig lle i hyd at 250 o westeion ar gyfer derbyniad gyda\u2019r nos."}, {"text_idx": "#000008", "text": "Mae\u2019r llety dros nos, gan gynnwys ystafell mis me\u0302l sy\u2019n edrych dros y lawnt, wedi\u2019i adnewyddu\u2019n ddiweddar ac mae wedi\u2019i leoli yn Nhy\u0302 Bryngarw a\u2019r Ty\u0302 Coets gerllaw."}]